Halifacium
Halifacium Res apud Vicidata repertae: Civitas: Britanniarum Regnum Locus: 53°43′30″N 1°51′47″W Numerus incolarum: 104 100 Zona horaria: UTC Situs interretialis Gestio Procuratio superior: Calderdale Geographia Superficies: 20.73 chiliometrum quadratum Tabula aut despectus Vide etiam paginam fere homonymam: Halifaxia. Halifacium, vulgo Halifax, urbs Isuriae Occidentalis in Anglia, saeculo fere XII in forma vici ruralis condita, saeculis XVIII et XIX industriae textoriae gratia rapide aucta est. Ecclesia paroecialis S. Ioanni Baptistae dicata, "monasterialis" ab anno 2009 nuncupata, magna parte ante annum 1438 confecta est. Ibi Gulielmus Herschel (qui planetam Uranum primus invenerit) anno fere 1765 organista meruit. Saeptum textorium (Piece Hall, scil. "aula pannorum"), anno 1779 inceptum, designatore incognito, recentius in forum mercatorium conversum est. Curia municipalis, anno 1862 confecta, a Carolo Barry filioque Eduardo designata est. Macellum seu forum nundinarum (Borough Market scil. "mercatus burgensis"), anno 1896 constructum, designatoribus Iosepho et Ioanne Leeming, quotidie frequentatur.